作者:納蘭性德
標題:金縷曲·姜西溟言別賦此贈之
內容:誰復留君住嘆人生、幾翻離合，便成遲暮最憶西窗同剪燭，卻話家山夜雨不道只、暫時相聚袞袞長江蕭蕭木，送遙天、白雁哀鳴去黃葉下，秋如許曰歸因甚添愁緒料強似、冷煙寒月，棲遲梵宇一事傷心君落魄，兩鬢飄蕭未遇有解憶、長安兒女裘敝入門空太息，信古來、才命真相負身世恨，共誰語？